Liepojos ežeras
Liepojos ežeras (latv. Liepājas ezers) – ežeras netoli Liepojos miesto Latvijoje. Ežeras lagūninis, plotas 37,2 km², ilgis 15 km, didžiausias plotis 3,5 km. Didžiausias gylis 3 m. Ežero krantai su pylimais. Priekrantės užžėlusios. Yra 15 salų. Įteka Bartuva, Uotankė, Alandė, Duorupė. Liepojos uosto kanalas (ilgis 2 km, plotis 40–80 m, gylis 3 m) Liepojos ežerą jungia su Baltijos jūra. Ežere išplėtotas vandens sportas. Ežero didžiąją dalį užima ornitologinis draustinis.